  Анжелика Тихонова корреспондент 19-тӥ гудырикошконлы Удмуртиын коронавирусэн 216 черламъёсты шараязы. Висьыны усемъёс пӧлын 43 пиналъёс но 65 арессэс ортчем 38 арлыдоос. Со сярысь элькунысь оперативной штаб ивортӥзы. Диагноззы Ижкарын 110 улӥсьёслэн зэмаз, Сарапулын – 29, Можгаын, Кияса ёросын – быдэн 11, Глазкарын – 10, Эгра ёросын – сизьым, Дэри, Кез ёросъёсын – быдэн вить, Сарапул, Красногорск, Ува ёросъёсын – быдэн ньыль. Яр ёросын – куинь, Алнаш, Вавож, Юкаменск ёросъёсын – быдэн кык, Балезино, Глаз, Дэбес, Камбарка, Пичи Пурга, Кизнер, Сюмси ёросъёсын – быдэн одӥг. 200 адями висёнэз вормиз. 14 мурт кулӥз. Кышномуртъёслы 57, 69, 72, 74, 75, 81, 81, 82 арес вал, воргоронъёслы – 67, 69, 71, 71, 72, 76 арес Туннэ нуналлы Удмуртиын коронавирусэн 43 сюрс 874 черлан учыр лабораториосын зэматэмын. 35 сюрс 789 адями йӧназ. 1 сюрс 410 мурт улонысь кошкиз. Али 322-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 356 эскеронъёс ортчытӥзы. 19-тӥ гудырикошконлы Удмуртиын 324 сюрс 127 адями коронавируслэсь прививка пуктӥз, со пӧлысь 267 сюрс 907-ез кыкетӥ люкетсэ басьтӥзы. 12 сюрс 541 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  